አምባሳደር ፕሮፌሰር አድማሱ ጸጋዬ የሹመት ደብዳቤያቸዉን ለኢንዶኔዢያ ፕሬዚደንት አቀረቡ
በኢንዶኔዢያ ፣ማሌይዥያና ሲንጋፖር የኢፌዲሪ ልዩ መልዕክተኛና ባለሙሉ ስልጣን  አምባሳደር ፕሮፌሰር አድማሱ ጸጋዬ  የሹመት ደብዳቤያቸውን ለኢንዶኔዢያ ፕሬዝዳንት ጆኮ ዊዶዶ አቅርበዋል።አምባሳደር ፕሮፌሰር አድማሱ ጸጋዬ በዚሁ ወቅት እንዳሉት በኢንዶኔዢያ ቆይታቸው የሁለቱን አገራት ዲፕሎማሲያዊ፣ኢኮኖሚያዊ ፣እና ማህበራዊ ግንኙነት ለማጠናከር አበክረው እንደሚሰሩ ገልጸዋል።የኢትዮጵያ አየር መንገድ ወደ ጀካርታ በረራ መጀመሩ የሁለቱን አገራት ኢኖሚያዊ እና የህዝብ ለህዝብ ግንኙነት ለማጠናከር ትልቅ ሚና እንደሚኖረው አምባሳደር ፕሮፌሰር አድማሱ ለፕሬዝዳንት ጆኮ ዊዶዶ ገልጸውላቸዋል።ፕሬዝዳንት ጆኮ ዊዶዶ በበኩላቸው አገራቸው ከኢትዮጵያ ጋር የለውን ዲፕሎማሲያዊ ግንኙነት ማጠናከር እንደሚፈልጉ  ገልጸዋል።ለሁለቱ አገራት ግንኙነት ወደ ላቀ ደረጃ መድረስ በአምባሰደር ፕሮፌሰር አድማሱ ያላቸውን እምነት ገልጸው መልካም የስራ ዘመንም ተመኝተውላቸዋል።ኢትዮጵያ እ.ኤ.አ ጃንዋሪ 2016 ጀምራ ኤምባሲዋን በጀካርታ ኢንዶኔዥያ መክፈቷ ይታወቃል።ምንጭ-የውጭ ጉዳይ ሚኒስቴር ቃል አቀባይ ጽ/ቤት